8. ΝΟΜΟΘΕΤ. ΔΙΑΤΑΓΜΑ της 21/21 Ιουλ. 1936 Περί του τρόπου της εφαρμογής του από 28 Οκτ. 1935 Α.Ν. π. προστασίας των παλαιών πολεμιστών, ως ετροποποιήθη δια νεωτέρων Ν.Δ/των ή Α.Ν. εις τους υπό την αρμοδιότητα του υπουργείου των Θρησκευμάτων και Παιδείας υπαγομένους επιστημονικούς οργανισμούς δημοσίου δικαίου. Άρθρον 1 Αι διατάξεις του άρθρ. 1 του άρθρ. 4 και αι διατάξεις των άρθρ. 5 και 6 του από 28/31 Οκτ. 1935 Α.Ν. π. προστασίας παλαιών πολεμιστών, ως ετροποποιήθη υπό του Α.Ν. της 30/30 Δεκ. 1935 π. τροποποιήσεως και αναστολής του π. προστασίας των Π.Π. νόμου (ανωτ. αριθ. 3 – 4), δεν έχουσιν εφαρμογήν προκειμένου περί των επί θητεία ή άνευ διαγωνισμού πληρουμένων θέσεων του κατωτέρου διδακτικού και του τεχνικού προσωπικού των Πανεπιστημίων Αθηνών και Θεσσαλονίκης και των λοιπών από του Υπουργείου των Θρησκευμάτων και της Παιδείας εξαρτωμένων επιστημονικών οργανισμών, ήτοι Ακαδημίας Αθηνών, Εθν. Βιβλιοθήκης της Ελλάδος, και Αστεροσκοπείου Αθηνών, ως και των επιστημονικών και νοσηλευτικών θέσεων των νοσοκομείων εν οις εισίν εγκατεστημέναι και λειτουργούσι κλινικαί της Ιατρικής Σχολής του Πανεπιστημίου Αθηνών. Άρθρον 2 Έφεδροι παλαιοί πολεμισταί κατά τους όρους  του άρθρου 1 του από 28/31 Οκτ. 1935 Α.Ν.  π. προστασίας εφέδρων παλαιών πολεμιστών,  υπηρετούντες    εις     τα      περί    ων    το      προη15.Η.α.8 Προστασία Προσώπων Ειδικών Κατηγοριών 196 γούμενον εδάφ. ανώτατα εκπαιδευτικά ιδρύματα και θέσεις επί θητεία, δεν δύνανται ν’ απολυθώσιν ουδ’ οπωσδήποτε και καθ’ οιονδήποτε τρόπον, κατά την λήξιν της κατά τον οργανικόν νόμον της υπηρεσίας δυναμένης ν’ ανανεωθή θητείας των, να απομακρυνθώσι της θέσεως ην κατέχουσιν, ειμή εφ’ όσον ήθελε συντρέχει περίπτωσις απολύσεως προβλεπομένη υπό των κειμένων νόμων ή δι’ επαγγελματικήν ανεπάρκειαν ή δι’ ανάρμοστον συμπεριφοράν, κρινομένας υπό του αρμοδίου υπηρεσιακού συμβουλίου του ιδρύματος ή οργανισμού, κατά τας κειμένας διατάξεις, ή εφ’ όσον συνεπλήρωσαν το υπό του νόμου επιβαλλόμενον όριον ηλικίας. Άρθρον 3 Εις ουδεμίαν των θέσεων του προσωπικού εν γένει των Πανεπιστημίων Αθηνών και Θεσσαλονίκης, ως και των άλλων ως άνω οργανισμών δημοσίου δικαίου, των υπαγομένων εις την αρμοδιότητα του επί των Θρησκευμάτων κλπ. υπουργείου, είναι δυνατός ο διορισμός υπαλλήλου ή υπηρέτου, εφ’ όσον ο προτεινόμενος προς πλήρωσιν κενής θέσεως δεν έχει εκπληρώσει την στρατιωτικήν του υποχρέωσιν ή δεν έχει απαλλαγή ταύτης νομίμως. Άρθρον 4 Αι διατάξεις του νόμου περί παλαιών πολεμιστών δεν ισχύουσι δια τους ήδη υπηρετούντας κατά την ισχύν του παρόντος ανωτέρους διοικητικούς υπαλλήλους του Πανεπιστημίου Αθηνών και Θεσσαλονίκης. 